| **Ardeola speciosa** |
| --- |
| Javinis kūdrinis garnys  ( Ardeola speciosa)Javinis kūdrinis garnys  Tampos zoologijos parke (JAV) (*Ardeola speciosa* ) |
| Apsaugos būklė |
| Nekeliantys susirūpinimo (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Gandriniai paukščiai  *( Ciconiiformes)* |
| Šeima: | Garniniai  *( Ardeidae)* |
| Gentis: | Tvenkininiai garniai  *( Ardeola)* |
| Rūšis: | Javinis kūdrinis garnys  *( Ardeola speciosa)* |

 |
| Binomas |
| ***Ardeola speciosa*** Horsfield, 1821 |

Javinio kūdrinio garnio paplitimas
 **Javinis kūdrinis garnys** ( *Ardeola speciosa*) – garninių (*Ardeidae*) šeimos paukštis. Gentyje yra du porūšiai:

* Ardeola speciosa continentalis (Salmosen, 1933), paplitęs centriniame Tailande ir Indokinijos pusiasalio pietuose. Žiemoja Malakos pusiasalio pietuose.
* Ardeola speciosa speciosa (Horsfield, 1821), paplitęs vakarinėje ir centrinėje Indonezijos dalyse (Didžiosios Sundos, Sulavesio, Mažosios Sundos, Floreso salose) ir Filipinuose (Mindanao salyne)

Išvaizda
--------

Javinio kūdrinio garnio  
vestuvinis apdaras
Smulkus garninis paukštis. Kūno ilgis 45 cm. Galva išmarginta žaliai rudais ir tamsiai geltonais dryžiais. Snapas geltonas, antsnapis tamsesnis už posnapį. Snapo pamatas žydras. Plikos odos plotas tarp snapo ir akių yra žaliai geltonas. Rainelė geltona. Kaklas išmargintas rudai. Nugara žaliais ruda. Uodega ir sparnai balti. Kojos žaliai geltonos. 

Veisimosi periodu keičia apdarą. Galva aukso geltonumo. Kuodas ilgas, gelsvai baltas. Snapas ryškiai geltonas, prie pat galiuko juodas žiedas, snapo pamatas žydras. Plikos odos plotas tarp snapo ir akių žalsvai geltonas. Rainelė oranžinė. Ištįsusios, pilkai melsvos nugaros plunksnos siekia uodegos galiuką. Sparnai balti, kai atsistoja juos uždengia juodos nugaros plunksnos. Kaklo apačia rudos spalvos, plunksnų viršūnės juodos. Šios plunksnos uždengia pilvą. Kojos geltonos.

Paplitimas
----------

Paplitęs Kambodžoje,  Indonezijoje, Malaizijoje, Mianmare, Filipinuose, Tailande, Vietname.  Pasaulinės gamtos apsaugos organizacijos duomenimis rūšies apsaugos būklė susirūpinimo nekelia.

Biologija
---------

Biotopas – ryžių laukai, užliejamos pievos, pelkės, tvenkiniai, ežerų pakrantės. 

Minta žuvimi, vabzdžiais (žiogais, vabalais, skruzdėlėmis, termitais), varlėmis ir buožgalviais, vėžiagyviais. Medžioja dieną ir vakare, pavieniai. Grobio tyko stovėdamas žolėje, o taip pat lėtai vaikščiodamas

Veisiasi nedidelėse kolonijose, netoliese gali būti ir kitų paukščių (ibiškųjų garnių, mažųjų baltųjų garnių) kolonijų. Lizdus krauna medžiuose ir krūmuose, netoli raistų ar tvenkinių. Lizdą krauna iš šakų. Dėtyje 3 – 5 žaliai žydri kiaušiniai.

Šaltiniai
---------

1. ↑   „Pasaulinės gamtos apsaugos organizacijos raudonasis sąrašas - Ardeola speciosa". Pasaulinė gamtos apsaugos organizacija. anglų k.
2. ↑   „Ardeola speciosa". HBW. anglų k.
3. ↑  „Ardeola speciosa". Heron Conservation. anglų k. Suarchyvuotas originalas 2016-04-01. Nuoroda tikrinta 2017-11-21. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)


|  |  |
| --- | --- |
|  | **Vikiteka: Javinis kūdrinis garnys** – vaizdinė ir garsinė medžiaga  |